# Rüschkanal

El Rüschkanal és un canal navegable en atzucac d'uns 800 metres a la riba esquerra de l'Elba al barri de Finkenwerder al port d'Hamburg a Alemanya, que connecta un port esportiu a l'Elba enfront del port de Teufelsbrück. És el canal més occidental d'Hamburg. Serveix de port esportiu. El seu nom prové del Rüschfleet (fleet = baix alemany per a braç lateral d'un riu) que van profitar per fer el canal.
El canal que originalment era recte va obtenir la seva forma tortuosa actual per què la seva desembocadura a l'Elba es va haver de desplaçar a l'est, per la construcció de la nova pista d'aterratge d'Airbus.
Al seu marge nord es troben les ruïnes del búnquer-drassana Fink II de la Deutsche Werft (=drassana d'Alemany) construït a la Segona Guerra Mundial entre 1940-1941 per presoners polítics, deportats i presoners d'una dependència del camp de concentració de Neuengamme, dels quals centenars van morir per les condicions de treball dolentíssimes. Tenia cinc cambres que podien rebre fins a deu U-Boots sota un teulat de formigó d'un gruix de tres metres. La instal·lació va ser bombardejada de març a abril 1945 i després de la guerra, les forces britàniques van fer saltar-la, però tret del teulat, la construcció va adverar-se indestructible. Després del tancament de la drassana el 1973 va ser terraplenat. A la construcció de la pista d'aterratge de la fàbrica d'Airbus el 2004, les restes van ser retrobades. En adverar-se indestructibles, després de molta controvèrsia va decidir-se de transformar-les en monument de cuitament (en alemany: Mahnmal).

## Galeria

* El port esportiu en direcció oest
* El port en direcció de la fàbrica d'Airbus
* El canal, el búnquer i al segon pla, el barri de Nienstedten a l'altra riba de l'Elba
* El canal en direcció oest i el búnquer

## Referències

* ↑ Stadtatlas-Großraum Hamburg, Hamburg, Editorial PAS Verlags GmbH, 2009, ISBN 978-3-934272-92-7, pàgines 40 i 48
* ↑ «Hamburg Rüschkanal» (en alemany). SkipperGuide ⚓ - Informationen von Seglern für Segler, 12-10-2014. [Consulta: 30 maig 2017].
* ↑ Udolph, Jürgen. Zuflüsse zur unteren Elbe : von Seege und Stecknitz bis zur Mündung (en alemany). Stuttgart: Steiner, 1990, p. 292. ISBN 9783515057417.
* ↑ gip «Rüschkanal: Ab heute neue Zufahrt» (en alemany). Hamburger Abendblatt, 29-03-2003. (en català: Des d'avui nova entrada pel port del Rüschkanal)
* ↑ Busch, Rainer; Röll, Hans-Joachim. Der U-Boot-Krieg, 1939-1945 (en alemany). volum 2. Hamburg: Mittler & Sohn, 1997, p. 229-230. ISBN 9783813205121.
* ↑ Infotaula en alemany i anglès
* ↑ Heitmann, Jan. Boote unter Beton: die Hamburger U-Boot-Bunker (en alemany). Hamburg: Elbe-Spree-Verl, 2007, p. 12. ISBN 9783931129323.
* ↑ Stiller, Günter «Wird U-Boot-Bunker ein Museum?» (en alemany). Hamburger Abendblatt, 19-04-2004. (en català: Cal convertir el búnquer dels U-Boots en museu?)
* ↑ Braun, Tim E. «Finkenwerder - eine U-Boot-Ruine als Denkmal» (en alemany). Hamburger Abendblatt, 25-08-2006. (en català: Una ruïna dels U-boots com a monument)
             A Wikimedia Commons hi ha contingut multimèdia relatiu a: Rüschkanal

## Enllaços externs

* Der Rüschkanal in Finkenwerder: web amb fotos
* Marina Rüsch: web del port esportiu